ประกาศสำนักงานเศรษฐกิจอุตสาหกรรมประกาศสำนักงานเศรษฐกิจอุตสาหกรรมเรื่องโครงสร้าง การจัดองค์กร อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานเศรษฐกิจอุตสาหกรรม[๑] ตามที่สำนักงานเศรษฐกิจอุตสาหกรรมได้ออกประกาศเรื่อง โครงสร้าง การจัดองค์กร อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานเศรษฐกิจอุตสาหกรรมลงวันที่ ๑๖ มิถุนายน พ.ศ. ๒๕๔๑ ไปแล้ว นั้นเนื่องจากสำนักงานเศรษฐกิจอุตสาหกรรมได้มีการปรับโครงสร้างของส่วนราชการต่างๆ ใหม่ ตามกฎกระทรวงแบ่งส่วนราชการสำนักงานเศรษฐกิจอุตสาหกรรม กระทรวงอุตสาหกรรมพ.ศ. ๒๕๔๕ ดังนั้น เพื่อให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงให้ยกเลิกประกาศฉบับดังกล่าว และออกประกาศโครงสร้าง การจัดองค์กร อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานเศรษฐกิจอุตสาหกรรมไว้ ดังต่อไปนี้๑.สำนักงานเศรษฐกิจอุตสาหกรรมมีภารกิจเกี่ยวกับการเสนอแนะนโยบายเศรษฐกิจอุตสาหกรรมของประเทศไทยในระดับมหภาคและอุตสาหกรรมรายสาขารวมทั้งพัฒนาระบบเตือนภัยด้านอุตสาหกรรม โดยการจัดทำแผนพัฒนาอุตสาหกรรมในภาพรวมและแผนแม่บทอุตสาหกรรมรายสาขา เพื่อเป็นองค์กรชี้นำในการกำหนดนโยบาย มาตรการและวางแผนการพัฒนาอุตสาหกรรมของประเทศให้เติบโตอย่างต่อเนื่องและยั่งยืนรวมทั้งส่งสัญญาณเตือนภัยทางอุตสาหกรรมได้อย่างถูกต้อง ชัดเจน และมีประสิทธิภาพโดยให้มีอำนาจหน้าที่ดังต่อไปนี้(๑) เสนอแนะการกำหนดนโยบาย แนวทาง และมาตรการด้านการพัฒนาอุตสาหกรรมรวมทั้งจัดทำแผนพัฒนาอุตสาหกรรมของประเทศ(๒) เสนอแนะนโยบาย กำหนดท่าทีแนวทางความร่วมมือและเข้าประชุมเจรจากับองค์การหรือหน่วยงานต่างประเทศด้านอุตสาหกรรม(๓) จัดทำรายงานภาวะอุตสาหกรรมสาขาต่าง ๆเพื่อเป็นพื้นฐานในการกำหนดนโยบายและวางแผนการพัฒนาอุตสาหกรรมและหาวิธีการแก้ปัญหาหรือพัฒนาเทคโนโลยีอุตสาหกรรมสาขาต่าง ๆ(๔) ประสาน เร่งรัด ติดตามและประเมินผลการพัฒนาอุตสาหกรรม(๕) กำหนดนโยบายการสำรวจ การเก็บรักษาการใช้ประโยชน์ข้อมูลด้านอุตสาหกรรม จัดทำดัชนีอุตสาหกรรมและทำหน้าที่เป็นศูนย์สารสนเทศด้านเศรษฐกิจอุตสาหกรรม(๖)ปฏิบัติการอื่นตามที่กฎหมายกำหนดให้เป็นอำนาจหน้าที่ของสำนักงานเศรษฐกิจอุตสาหกรรมหรือตามที่กระทรวงหรือคณะรัฐมนตรีมอบหมาย๒.โครงสร้างและการจัดองค์กรของสำนักงานเศรษฐกิจอุตสาหกรรม มีดังนี้(๑) สำนักงานเลขานุการกรม(๒) กองเศรษฐกิจอุตสาหกรรมระหว่างประเทศ(๓) ศูนย์สารสนเทศเศรษฐกิจอุตสาหกรรม(๔) สำนักนโยบายอุตสาหกรรมมหภาค(๕)-(๖) สำนักนโยบายอุตสาหกรรมรายสาขา ๑ และ ๒๓.ส่วนราชการสำนักงานเศรษฐกิจอุตสาหกรรม มีอำนาจหน้าที่ดังต่อไปนี้(๑) สำนักงานเลขานุการกรมมีอำนาจหน้าที่ดังต่อไปนี้(ก) ปฏิบัติงานสารบรรณของสำนักงาน(ข)ดำเนินการเกี่ยวกับงานช่วยอำนวยการและงานเลขานุการของสำนักงาน(ค) ดำเนินการเกี่ยวกับการเงิน การบัญชีการบริหารงาน งบประมาณ การพัสดุ อาคาร อาคาร สถานที่ และยานพาหนะของสำนักงาน(ง) จัดระบบงานและบริหารงานบุคคลของสำนักงาน(จ) ดำเนินการเกี่ยวกับงานประชาสัมพันธ์และเผยแพร่กิจกรรมความรู้ ความก้าวหน้า และผลงานของสำนักงาน(ฉ)ดำเนินการฝึกอบรมและพัฒนาข้าราชการและลูกจ้างของสำนักงานรวมทั้งประสานการจัดฝึกอบรมเกี่ยวกับงานในภารกิจของสำนักงานแก่เจ้าหน้าที่ขององค์กรหรือหน่วยงานอื่นที่เกี่ยวข้อง(ช)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงาน(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กองเศรษฐกิจอุตสาหกรรมระหว่างประเทศมีอำนาจหน้าที่ดังต่อไปนี้(ก) เสนอแนะนโยบาย แนวทางมาตรการและกำหนดท่าทีความร่วมมือด้านเศรษฐกิจอุตสาหกรรมระหว่างประเทศทั้งในระดับทวิภาคีและพหุภาคี(ข)ประสานความร่วมมือด้านอุตสาหกรรมกับองค์กรระหว่างประเทศ(ค)ติดตามและประเมินผลการดำเนินงานตามนโยบายและพันธะผูกพันด้านเศรษฐกิจอุตสาหกรรมระหว่างประเทศ(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) ศูนย์สารสนเทศเศรษฐกิจอุตสาหกรรมมีอำนาจหน้าที่ดังต่อไปนี้(ก) กำหนดนโยบาย และระเบียบในการสำรวจการเก็บรักษาและการใช้ประโยชน์ข้อมูลด้านเศรษฐกิจอุตสาหกรรม(ข) ดำเนินการเกี่ยวกับการเป็นศูนย์ข้อมูลและสารสนเทศด้านเศรษฐกิจอุตสาหกรรม(ค) รวบรวมและจัดทำดัชนีผลผลิตอุตสาหกรรมในภาพรวมและรายสาขาอุตสาหกรรม(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) สำนักนโยบายอุตสาหกรรมมหภาคมีอำนาจหน้าที่ดังต่อไปนี้(ก) เสนอแนะนโยบายแนวทางและมาตรการด้านการพัฒนาอุตสาหกรรมรวมทั้งจัดทำแผนพัฒนาอุตสาหกรรมโดยรวมของประเทศ(ข) ศึกษา วิจัยประเด็นทางเศรษฐกิจที่มีผลต่อการพัฒนาอุตสาหกรรมของประเทศ(ค) ศึกษา วิเคราะห์และติดตามสถานการณ์ที่มีผลกระทบต่อเศรษฐกิจอุตสาหกรรมรวมทั้งคาดการณ์แนวโน้มและเตือนภัยภาวะอุตสาหกรรมโดยรวมของประเทศ(ง)ติดตามและประเมินผลการดำเนินงานตามแผนพัฒนาอุตสาหกรรมโดยรวมของประเทศ(จ)ประสานและจัดทำแผนงบประมาณและแผนปฏิบัติการของสำนักงานให้เป็นไปตามนโยบายของกระทรวง(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย(๕)-(๖) สำนักนโยบายอุตสาหกรรมรายสาขา ๑ และ ๒มีอำนาจหน้าที่ดังต่อไปนี้(ก) เสนอแนะนโยบายแนวทางและมาตรการในการพัฒนาอุตสาหกรรมรายสาขารวมทั้งจัดทำแผนพัฒนาอุตสาหกรรมรายสาขา(ข) ศึกษาวิเคราะห์และติดตามสถานการณ์ที่มีผลกระทบต่อเศรษฐกิจอุตสาหกรรมรวมทั้งคาดการณ์แนวโน้มและเตือนภัยภาวะอุตสาหกรรมรายสาขา(ค)ติดตามและประเมินผลการดำเนินงานตามแผนพัฒนาอุตสาหกรรมรายสาขา(ง)ประสานการดำเนินงานเพื่อให้ความช่วยเหลือและแก้ไขปัญหาของอุตสาหกรรมรายสาขา(จ)ดำเนินการเกี่ยวกับงานเลขานุการคณะกรรมการต่าง ๆที่เกี่ยวข้องกับการพัฒนาอุตสาหกรรมรายสาขา(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.สถานที่ติดต่อเพื่อขอรับข้อมูลข่าวสารของสำนักงานเศรษฐกิจอุตสาหกรรม ณ ชั้น๓ อาคารสำนักงานเศรษฐกิจอุตสาหกรรม ถนนพระราม ๖ เขตราชเวที กรุงเทพมหานคร ๑๐๔๐๐โทรศัพท์ ๐-๒๒๐๒-๔๓๔๙ หรือที่ Web Site : วันที่ ๑ ธันวาคม พ.ศ. ๒๕๔๖ชุตาภรณ์ ลัมพสาระผู้อำนวยการสำนักงานเศรษฐกิจอุตสาหกรรมวัชศักดิ์/พิมพ์๒๑ตุลาคม ๒๕๕๑[๑]ราชกิจจานุเบกษา เล่ม ๑๒๑/ตอนพิเศษ ๒ ง/หน้า ๕๘/๑๓ มกราคม ๒๕๔๗